Vier verdagtes vas ná Thabazimbi-plaasmoordDie instapkluis waarin die Res-egpaar en hul vriendin toegesluit was. Foto: Facebook/Die Spoorsnyers Kol. Ronel Otto, woordvoerder van die polisie, het gesê die huishulp en ŉ plaaswerker is op die plaas in hegtenis geneem terwyl nog twee medebeskuldigdes in Diepkloof in Soweto vasgetrek is. Die polisie is op soek na nog vyf verdagtes. Petro, haar man Bruno (70), en ŉ vriendin is op 18 September op hul plaas, Matlopi, oorval en in die egpaar se instapkluis toegesluit. Petro is in die kop geskiet en haar man in die arm voordat die verdagtes van die toneel gevlug het. Die drie is eers ure later deur besoekers in die kluis gevind. Petro het reeds aan die skietwond beswyk. Vyf vuurwapens is tydens die aanval gesteel. Die vier verdagtes sal Dinsdag in die Thabazimbi-landdroshof verskyn, het Otto gesê.